Alates varasest noorusest on Levana tundnud uhkust oma juudi päritolu ja perekonna tugeva naisliini üle. Üks tema eeskujudest on vanaema Hana Lazare, kes on väikese tüdrukuna põgenenud oma kodumaalt Eestist, et pääseda holokaustist, mille ohvriks langes tema ülejäänud pere.
#000009
Elu lõpupäevil tabavad Hanat segadushood, mille käigus paljastuvad üksikasjad, mis löövad Levana maailmapildi kõikuma. Algab tõeotsing, mis sunnib noort naist kõike, mida ta vanaemast teab, küsimärgi alla seadma. Sedamööda, kuidas tegevus liigub Pariisist Brüsselisse ja sealt edasi Iirimaa läänerannikule, jõuab Levana vanaema tõelise loo jälile ja avastab saladuse, mis on sundinud proua Lazare’i terve elu oma minevikku varjama.
#000010
Raamatu käsikiri võitis 2020. aastal iirikeelse kirjanduse konkursil romaani kategoorias esikoha. 2022. aastal kandideeris teos Euroopa Liidu kirjandusauhinnale ja valiti žürii poolt viie parima hulka.
#000011
Tadhg Mac Dhonnagáin on viljelenud erinevaid žanreid ilukirjandusest kuni filmistsenaariumide ja laulutekstideni. Oma teostega on ta pälvinud kodumaal mitmeid kirjandusauhindu. Samuti on autorit tunnustatud Saksamaa Rahvusvahelise Noorteraamatukogu kataloogis „The White Ravens“. Koos Paul Mercieri ja Telegaeliga lõi ta telesarja „Aifric“, mis võitis kolmel aastal järjest Iiri Filmi- ja Televisiooniakadeemia preemia. Kirjaniku noorsooteosed on jõudnud trükki ja teleekraanile nii Euroopas kui ka Aasias, Austraalias ja Lõuna-Ameerikas. „Proua Lazare“ on tema esimene romaan.
#000012
Kõik, mida ma ei mäleta
#000014